**Erik Alfred Tesaker** (født 1979 i New York) er en norsk oppfinner, håndverker, multikunstner, programleder, foredragsholder, forfatter og parkdirektør.

Han ble landskjent som hovedperson i NRK-serien *Oppfinneren*. I 2020 vant han realitykonkurransen *Farmen kjendis* på TV2. Samme året åpnet han sin egen Oppfinnerpark.

I 2022 lanserte Gyldendal "Oppfinnerskolen" med Erik Alfred på skoleresursen "Salaby" for alle landets 1. til 6. Klasser.

Biografi
--------

Tesaker er faglært tømmermann, utdannet allmennlærer ved UIA med spesialisering innen kunst og handverk. I tillegg har han studert folkekunst ved HIT og bygdeutviklingsstudiet ved HVL.  Han er også selvlært møbelsnekker og maskinmaker med flere kurs og studieopphold blant ulike tradisjonshandverkere i Skandinavia. Han behersker et stort spekter innen tradisjonelle teknikker og har som mål å kunne lage alt selv.

### Futsal-gründer

På 2000 tallet var Tesaker en av gründerene bak IFS Indoor football Scandinavia, også kaldt «Løkkecup», som innførte Futsal i Norge. IFS arrangerte turneringer og serier i Bergen, Stavanger Trondheim, Oslo og Kristiansand. 2002 utvidet de til Stockholm og København, samt organiserte eget Futsallandslag med deltakelse i Futsal VM i Paraguay. På det meste hadde IFS 30.000 deltakere i året.

### Fabrikkdirektør

Tesaker er eier av Handverksfabrikken, en vanndrevet møbelfabrikk fra 1920. Fabrikken er en sentral del av TV-serien *Oppfinneren.*

Han kjøpte den falleferdige fabrikken i 2008 og totalrestaurerte den før han åpnet det som Handverksfabrikken i 2012. For innsatsen ble han tildelt Vest-Agder fylkes kulturpris i 2012.

### Oppfinneren på NRK

TV-serien «Oppfinneren» som startet i 2015 er etter Tesakers eget utsagn, en blanding av Flåklypa, Bonderøven og Ingerid Espelid Hovig.  Oppfinnerens mål er å «Gjenfortrylle verden» ved hjelp av bærekraft, gamle håndverksteknikker og grenseløse oppfinnelser.  1.sesong handler om å sette opp et Drømmetårn på toppen av låven, mens sesong 2 og 3 handler om Husmanspalasset, et fremtidsbygg Tesaker har tegnet selv og som kombinerer estetikk, bærekraft, håndverk, kreativitet og grenseløs skaperglede.

Mye av arbeidet gjøres på Oppfinnerverkstedet i Handverksfabrikken og ved bruk av materialer fra skogen. Tesaker bygger både verktøyet, henter materialene i skogen og konstruerer alt fra møbler, dører og vinduer til LEGO-støvsuger og mekaniske verpekasser. Målet, ifølge Tesaker, er å skape et selvforsynt, mekanisk paradis som spiller på lag med naturen og drømmene, være mest mulig selvberget og skape et magisk hjem som ikke ødelegger for de som kommer etter.

### Kultursjå

I forbindelse med åpningen av fabrikken i 2012 arrangerte Tesaker med flere «Kultursjå», en kulturfestival med konserter, håndverk, kunst og kultur. Hovedartist var Annbjørg Lien og Bjørn Ole Rasch.

2014 Arrangerte de et nytt kultursjå på fabrikken, med Elias Akselsen og Veronica Akselsen som hoved trekkplaster.

### Farmen Kjendis

Tesaker deltok i 4. sesong av *Farmen Kjendis* på TV2 i 2020, hvor han gikk seirende ut. Under oppholdet på gården konstruerte han et eget Farmenspill, som senere ble utgitt av Egmont og Strix.

Oppfinnerparken
---------------

Sommeren 2020 åpnet Tesaker Oppfinnerparken i Lyngdal, hvor alt er bygd opp av gamle handverksteknikker og håndlagd mekanikk.

### Oppfinnerlåten

I forbindelse med Oppfinnerparken 2021 utga Tesaker Oppfinnerlåten på Spotify sammen med Universal Music.

Barnebokunivers
---------------

Sommeren 2021 lanserte Tesaker sin første barnebok, *Oppfinneren og Rampemonsteret* der han stod for både tekst og tegninger. Boken er bygd på Universet kjent fra Oppfinneren på NRK, med Oppfinneren Knallfred.

Forfatter
---------

Tesaker har skrevet og gitt ut to håndverksbøker samt en profilbok på forlaget Vigmostad & Bjørke. 

"Erik Alfreds Verksted" kom ut i 2018, og "Erik Alfreds juleverksted" i 2019.

I 2020 ga forfatter Bjørn Arild Ersland ut *Oppfinneren - boka om Erik Alfred*, hvor Tesaker er medforfatter.

2021 gav Erik Alfred ut "Oppfinneren og Rampemonsteret" på eget forlag, hvor han stod for både tekst og illustrasjoner. Samme år lanserte han Knallfred som helfigur i Oppfinnerparken.

2022 kom boka "Gjenfortrylle verden" på Pitch forlag.

### Bibliografi

* *I Erik Alfreds verksted* (Vigmostad og Bjørke) 2017 ISBN 9788241915215
* *Erik Alfreds juleverksted* (Vigmostad og Bjørke) 2019 ISBN 9788241950513
* *Oppfinneren og rampemonsteret* ( EA STUDIOS AS) 2021 ISBN  978-82-692521-0-1
* *Gjenfortylle verden (Pitch forlag) 2022 ISBN 9788284340715*

Referanser
----------

1. ↑   Virtual International Authority File, VIAF-ID 4150807188218861674, besøkt 31. mars 2020[Hentet fra Wikidata]
2. ↑  Nodeland, Richard (22. mars 2020). «(+)– Det å leve opp til å være håndverks-messias er tungt». *fvn.no* **(norsk)**. Besøkt 4. april 2022.
3. ↑  «Kulturarv i Agder - Utdeling av kulturminneprisen for 2012 under dagens fylketing på Fidjeland i Sirdal: prosvinner Erik Alfred Tesaker (t.h.) og fylkesordfører Terje Damman. Tesaker driver Handverksfabrikken på Øysæ i Gyland. | Facebook». *www.facebook.com*. Besøkt 4. april 2022.
4. ↑  Havaas, Svein Morten (12. juni 2014). «(+)Kultursjå i Gyland». *lister24.no* **(norsk)**. Besøkt 4. april 2022.
5. ↑  Solberg, Julie (29. mars 2020). «Erik Alfred Tesaker vant «Farmen kjendis» 2020». *Nettavisen* **(norsk)**. Besøkt 4. april 2022.
6. ↑  Mydland, Marius Kalleberg (26. juni 2021). «(+) I dag åpnet Oppfinnerparken: Både barn og voksne koste seg!». *Lyngdals Avis* **(norsk)**. Besøkt 4. april 2022.
7. ↑  «(+)Debuterer som artist». *lister24.no* **(norsk)**. 27. august 2021. Besøkt 15. oktober 2021.
8. ↑  Vikøren, Andreas (28. juli 2021). «(+) Oppfinnerens oppfinnelsesbok: – Det er en bok spekket med oppfinnelser!». *Avisen Agder* **(norsk)**. Besøkt 4. april 2022.

Eksterne lenker
---------------

* (no) Offisielt nettsted Rediger på Wikidata
* (en) Erik Alfred Tesaker på Internet Movie Database Rediger på Wikidata
* (no) Oppfinnerparken

| * v
* d
* r
*Farmen* |
| --- |
| Programleder | 
* Sarah Natasha Melbye (1)
* Frithjof Wilborn (2)
* Gaute Grøtta Grav (3–15; kjendis 1–3)
* Tiril Sjåstad Christiansen (kjendis 4–7)
* Dorthe Skappel (kjendis 8–)
* Mads Hansen (16–17)
* Niklas Baarli (18–)

 |
| Sesonger | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15
* 16
* 17
* 18
* 19

 |
| Farmen kjendis | 
* 1
* 2
* 3
* 4
* 5
* 6
* 7
* 8

 |
| Vinnere | 
* Gaute Grøtta Grav (1)
* Bjørn Tore Bekkeli (2)
* Snorre A. Rotbæk (3)
* Mikkel Isak Eira (4)
* Silje Hvarnes (5)
* Leif Birger Mækinen (6)
* Tommy Rodahl (7)
* Ingvild Skare Thygesen (8)
* Morten Heggdal (9)
* Magnhild Vik (10)
* Eilev Bjerkerud (11)
* Laila Lockert (12)
* Halvor Sveen (13)
* Tonje Frøystad Garvik (14)
* Erik Rotihaug (15)
* Per Gunvald Haugen (16)
* Daniel Godø (17)
* Henrik Eijsink (18)

 |
| Vinnere Farmen kjendis | 
* Leif Einar «Lothepus» Lothe (1)
* Pål Anders Ullevålseter (2)
* Tiril Sjåstad Christiansen (3)
* Erik Alfred Tesaker (4)
* Lasse Matberg (5)
* Isak Dreyer (6)
* Trond Moi (7)

 |

|  |  |
| --- | --- |
| Oppslagsverk/autoritetsdata | BIBSYS **·** VIAF
 |